CELEX: 62020CA0012
Language: da
Date: 2021-06-24 00:00:00
Title: Sag C-12/20: Domstolens dom (Femte Afdeling) af 24. juni 2021 — DB Netz AG mod Forbundsrepublikken Tyskland (anmodning om præjudiciel afgørelse fra Oberverwaltungsgericht für das Land Nordrhein-Westfalen — Tyskland) (Præjudiciel forelæggelse – jernbanetransport – internationale godstogskorridorer – forordning (EU) nr. 913/2010 – artikel 13, stk. 1 – oprettelse af en one-stop-shop for hver godstogskorridor – artikel 14 – karakteren af de rammer for tildeling af infrastrukturkapacitet for godstogskorridoren, der er fastlagt af bestyrelsen – artikel 20 – tilsynsorganer – direktiv 2012/34/EU – artikel 27 – procedure for indgivelse af ansøgning om infrastrukturkapacitet – infrastrukturforvalternes rolle – artikel 56 og 57 – tilsynsorganets funktioner og samarbejdet mellem tilsynsorganerne)

9.8.2021   
            
            
               DA
            
            
               Den Europæiske Unions Tidende
            
            
               C 320/8
            
         
      Domstolens dom (Femte Afdeling) af 24. juni 2021 — DB Netz AG mod Forbundsrepublikken Tyskland (anmodning om præjudiciel afgørelse fra Oberverwaltungsgericht für das Land Nordrhein-Westfalen — Tyskland)
      (Sag C-12/20) (1)
      
      (Præjudiciel forelæggelse - jernbanetransport - internationale godstogskorridorer - forordning (EU) nr. 913/2010 - artikel 13, stk. 1 - oprettelse af en one-stop-shop for hver godstogskorridor - artikel 14 - karakteren af de rammer for tildeling af infrastrukturkapacitet for godstogskorridoren, der er fastlagt af bestyrelsen - artikel 20 - tilsynsorganer - direktiv 2012/34/EU - artikel 27 - procedure for indgivelse af ansøgning om infrastrukturkapacitet - infrastrukturforvalternes rolle - artikel 56 og 57 - tilsynsorganets funktioner og samarbejdet mellem tilsynsorganerne)
      (2021/C 320/08)
      Processprog: tysk
      
         Den forelæggende ret
      
      Oberverwaltungsgericht für das Land Nordrhein-Westfalen
      
         Parter i hovedsagen
      
      
         Sagsøger: DB Netz AG
      
         Sagsøgt: Forbundsrepublikken Tyskland
      
         Konklusion
      
      
                  1)
               
               
                  Artikel 13, stk. 1, artikel 14, stk. 9, og artikel 18, litra c), i Europa-Parlamentets og Rådets forordning (EU) nr. 913/2010 af 22. september 2010 om et europæisk banenet med henblik på konkurrencebaseret godstransport og artikel 27, stk. 1 og 2, i Europa-Parlamentets og Rådets direktiv 2012/34/EU af 21. november 2012 om oprettelse af et fælles europæisk jernbaneområde, sammenholdt med bilag IV, punkt 3, litra a), til dette direktiv, skal fortolkes således, at infrastrukturforvalteren, der er defineret i nævnte direktivs artikel 3, nr. 2), er den myndighed, der er kompetent til at vedtage de regler, der finder anvendelse på proceduren for indgivelse af ansøgninger om infrastrukturkapacitet, herunder for så vidt angår den eksklusive anvendelse af et bestemt elektronisk bookingsystem, til den one-stop-shop, der er fastsat i forordningens artikel 13, stk. 1.
               
            
                  2)
               
               
                  Et nationalt tilsynsorgans kontrol af reglerne om proceduren for indgivelse af ansøgninger om infrastrukturkapacitet til one-stop-shoppen, der er fastsat i netvejledningen, reguleres af bestemmelserne i artikel 20 i forordning nr. 913/2010, og disse bestemmelser skal fortolkes således, at en medlemsstats tilsynsorgan ikke må rejse indsigelse mod disse regler uden samtidig at overholde pligten til samarbejde, der følger af forordningens artikel 20, og navnlig ikke uden at høre tilsynsorganerne i de andre medlemsstater, der deltager i godstogskorridoren, med henblik på i det omfang, det er muligt, at opnå en fælles tilgang.
               
            
                  3)
               
               
                  Artikel 14, stk. 1, i forordning nr. 913/2010 skal fortolkes således, at rammerne for tildeling af infrastrukturkapacitet i den godstogskorridor, der er oprettet af bestyrelsen i medfør af denne bestemmelse, ikke udgør en EU-retsakt.
               
            
         (1)  EUT C 137 af 27.4.2020.